《上巳日六安放舟作》
清代·张际亮

南方春早北方迟，渐近中原气候宜。柳色一湾风暖后，桃花三月燕来时。

人同逸少非无感，地奉咎繇尚有祠。怀古难寻觞咏乐，芳辰坐惜片帆驰。

作者简介：（1799—1843）福建建宁人，字享甫，号华胥大夫。道光十八年举人。有狂名，乡试时易名享辅始得中式。历游天下山川，穷探奇胜。诗歌沈雄悲壮。有《金台残泪记》、《思伯子堂诗集》、《松寥山人集》、《娄光堂稿》等。